b'\n_START_ARTICLE_\nSeutelvens Mekaniske verksted\n_START_PARAGRAPH_\nSeutelvens Mekaniske verksted ble etablert i 1917 og var da eneste skipsbyggeri ved Seutelven vest i dav\xc3\xa6rende Glemmen kommune, som etter kommunesammensl\xc3\xa5ingen 1. januar 1964 ble en del av Fredrikstad kommune._NEWLINE_Opprinnelig var verkstedet et allsidig verksted innen industri og anlegg, men spesialiserte seg som skipsverft etter den andre verdenskrig._NEWLINE_Rundt 1970 arbeidet det ca. 100 mann ved Seutelven og virksomheten var under ekspansjon. Blant annet ble en ny verksted- og kontorbygning satt opp. Med MT \xc2\xabEsso Vall\xc3\xb8y\xc2\xbb i 1972 var det imidlertid slutt og verkstedet ble overtatt av Ing. F. Selmer for 6,8 mill kroner. Arbeidsstokken krympet til 15 mann.'